﻿ विश्व कप सेमीफाइनल में इंग्लैंड को ‘खुद को साबित’ करना होगा: बेलिस | CricketCountry.com हिन्दी
विश्व कप सेमीफाइनल में इंग्लैंड को ‘खुद को साबित’ करना होगा: बेलिस
ट्रेवर बेलिस का मानना है कि पिछले दो बड़े टूर्नामेंटों में खिताब के करीब पहुंच कर पिछड़ने वाली इंग्लैंड को विश्व कप के सेमीफाइनल में खुद को साबित करना होगा।
| Updated : July 5, 2019 11:01 AM IST
Trevor Bayliss with Eoin Morgan@ IANS
आईसीसी विश्व कप से बाहर होने की कगार पर पहुंचने के बाद वापसी करते हुए मेजबान इंग्लैंड की टीम ने सेमीफाइनल में जगह बनाई है। टीम के कोच ट्रेवर बेलिस का मानना है कि पिछले दो बड़े टूर्नामेंट्स में खिताब के करीब पहुंच कर पिछड़ने वाली इंग्लैंड को विश्व कप के सेमीफाइनल में खुद को साबित करना होगा।
इंग्लैंड टीम 2016 में टी20 विश्व कप के फाइनल में कार्लोस ब्रेथवेट के आखिरी ओवर में शानदार बल्लेबाजी के कारण विजेता बनने से महरूम रह गयी। इसके एक साल बाद चैम्पियंस ट्राफी के सेमीफाइनल में पाकिस्तान ने उसे बाहर का रास्ता दिखा दिया था।
पढ़ें:- यॉर्कर नहीं बल्कि सटीकता बनाती है बुमराह को बड़ा खिलाड़ी
इंग्लैंड की 15 सदस्यीय टीम में सात खिलाड़ी ऐसे है जो उन दोनों मैचों में टीम का हिस्सा थे। टीम 1992 विश्व कप के बाद पहली बार सेमीफाइनल में पहुंची है। गुरुवार को एजबेस्टन में उसका सामना भारत या गत चैम्पियन ऑस्ट्रेलिया से होगा।
टीम दो मैच पहले खिताब की दौड़ से बाहर होने के कगार पर थी लेकिन भारत और फिर न्यूजीलैंड के खिलाफ जीत दर्ज कर उसने सेमीफाइनल का टिकट कटाया। बेलिस ने कहा, ‘‘ आपको खिलाड़ियों से पूछना चाहिए, उन्हें लगता है कि खुद को साबित करना होगा।’’
उन्होंने कहा, ‘‘पिछले दोनों मैच हमारे लिए क्वार्टर फाइनल की तरह था। हमें सेमीफाइनल में भी वैसा ही प्रदर्शन करना होगा जैसा इन दोनों मैचों में था।’’
बेलिस ने कहा, ‘‘ सेमीफाइनल और फाइनल अलग स्तर का मुकाबला होगा लेकिन अगर इन खिलाड़ियों की मानसिकता सही रही तो हमारे लिए अच्छा मौका होगा।’’
श्रीलंका के पूर्व कोच ने कहा, ‘‘ मैं सिर्फ इतना कहना चाहता हूं कि अगर हम ने अच्छी क्रिकेट खेली तो विरोधी टीम को बहुत अच्छा क्रिकेट खेलना होगा।’’
Last updated on July 5, 2019 11:01 AM IST
England cricket team ICC Cricket World Cup 2019 icc world cup semi final trevor bayliss
आखिरी वनडे से पहले इमरान ताहिर ने कहा, ये दुखद पल होगा लेकिन मैं तैयार हूं
AB de Villiers And Wife Danielle to Have Third Child Together; Anushka Reacts
LKP vs WZC Dream11 Team, ECS T10 Gothenburg: Top Picks, Full Squad Linkoping CC vs Watan Zalmi CC Match 12 July 15, 4:30 PM IST